ועדת הכספים, כנסת 24, פרוטוקול מספר 3, 2021-05-03 11:15

משה גפני: אני מחדש את הישיבה.

משה גפני: נעבור לנושא הבא בסדר-היום: מתווה הסיוע לחברת אל-על נתיבי אוויר לישראל בע"מ.

משה גפני: הממשלה קיבלה החלטה לסייע לחברת אל על.

משה גפני: חברת אל על כמו בכלל כל הנושא של התעופה קיבלה במהלך השנה של הקורונה מכה כלכלית מאוד קשה.

משה גפני: היה סיוע שהממשלה קיבלה לגביו החלטה שהיא תעשה לסייע לאל על כדי לעבור את המשבר הזה.

משה גפני: בינתיים אני שומע שיש קשיים בנושא הזה.

משה גפני: לכן הבאתי את זה לדיון.

משה גפני: היתה בקשה גם של כמה חברים בוועדה.

משה גפני: מי נמצא פה מהממשלה שיכול לדווח על זה?

משה גפני: בבקשה.

גלעד קריב: אדוני היושב-ראש, אני מבקש לציין פרוטוקול שאחותי עובדת חברת אל על.

עמית וסאל: הערה – זה מתווה סיוע לענף התעופה ולא לחברה אחת.

יעקב מרגי: זה כולל ארקיע וישראייר?

עמית וסאל: הכול שוויוני.

משה גפני: אנחנו מדברים על התעופה.

משה גפני: הנושא היה אל על כל הזמן, אבל אני מבקש לשמוע על הכול.

חיים בורובסקי: אתן בשתי מילים רקע, ואציין היכן זה עומד כרגע.

חיים בורובסקי: כפי שציינת, בחודש ספטמבר הממשלה קיבלה החלטה 375 על סיוע לחברת אל על שכלל שני רכיבים עיקריים: הראשון הוא רשת ביטחון שהחברה תעשה/ עשתה בהיקף 150 מיליון דולר.

חיים בורובסקי: ההנפקה הזאת הסתיימה בהצלחה.

חיים בורובסקי: המדינה העמידה רשת ביטחוחן מלאה על כל ה-150 מיליון דולר.

חיים בורובסקי: בסופו של דבר ההנפקה הצליחה ומומש מזה רק סדר גודל של 100 ומשהו מיליון שקל.

חיים בורובסקי: הרכיב השני היה ערבות מדינה להלוואה שהחברה תיקח.

חיים בורובסקי: לפי החלטת הממשלה, פעלנו, בשיעור של 250 מיליון דולר.

חיים בורובסקי: בעקבות התארכות המשבר וקושי של החברה לגייס את הכסף מהבנקים, היה משא ומתן ארוך שהשתתפנו בו גם אנחנו, גם החברה, גם הבנקים.

חיים בורובסקי: הריביות מאוד עלו, הסכומים עלו.

חיים בורובסקי: קשה ראינו שהאירוע הזה קשה לכנס אותו, וגם אם הוא בסופו של דבר ייסגר, עלויות המימון שלו לחברה יהיו גבוהות מאוד.

חיים בורובסקי: לכן ניסינו לחשוב על מתווה אחר שיסייע כאמור גם לאל על וגם ליתר חברות התעופה.

חיים בורובסקי: הרעיון שחשבנו ועליו הגענו להסכמה גם עם אל על וגם עם ישראייר- - -

משה גפני: מה זה היתר?

משה גפני: ישראייר וארקיע?

חיים בורובסקי: כן.

חיים בורובסקי: הרעיון הוא להקדים לחברות התעופה את קניית כרטיסי הטיסה בגין המאבטחים במערך אבטחת התעופה.

חיים בורובסקי: רכשנו מראש את הכרטיסים האלה לתקופה של עשרים שנה, שילמנו להם.

חיים בורובסקי: אנחנו משלמים – חלף העמדת ערבות מדינה להלוואה, שלא כל כך הצליחה, המדינה הציעה לחברות שתרכוש מראש לתקופה של עשרים את כרטיסי הטיסה של המאבטחים ועובדי מערך אבטחת התעופה, לשלם להם מראש לעשרים שנה.

משה גפני: כמה כסף זה היה?

חיים בורובסקי: ב-2019 העלות עמדה בחברת אל על על כ-90 מיליון שקל, קצת יותר, ולחברות האחרות סדר גודל של 7 מיליון שקל.

חיים בורובסקי: הגענו להסכם עם אל על שבגין העברת התשלום לחברה לעשרים שנה, קנייה מראש של הכרטיסים המדינה תשלם סך של 210 מיליון דולר.

חיים בורובסקי: הגענו להסכם עם חברת ישראייר ממש לאחרונה מתווה דומה, בסכום של 16 מיליון דולר, ואנחנו נמצאים במגעים עם חברת ארקיע.

חיים בורובסקי: לסכום הזה יש תנאים כדי לקבלו, בין היתר כדי לחזק את המצב הפיננסי של החברות, כדי לחזק את ההון שלהם, דרשנו שהבעלים יזרימו ביחס של 1 ל-2 הון מניות, כלומר המדינה שמה 210, אז הבעלים צריכים להנפיק הון מניות של 105 וכך גם עם ישראייר.

עמית וסאל: המחויבות של בעל השליטה היא נמוכה יותר, אבל יש לו גם מחויבות.

משה גפני: אז הכול בסדר?

חיים בורובסקי: ההסכמים האלה נחתמו.

חיים בורובסקי: אנו כרגע מחכים לישיבת ממשלה והחלטת ממשלה שתאשר אותם.

חיים בורובסקי: הישיבה היתה אמורה להיות ביום ראשון, ואנחנו מקווים.

מיקי לוי: אלה הבטוחות שהמדינה שמה את היד עליהם?

מיקי לוי: כלומר מבחינתנו זה בסדר?

חיים בורובסקי: בהסכם הזה הצלחנו לעשות ווין ווין גם לחברה וגם למדינה, כי החברה, הריבית שהבנקים דרשו ממנה היו מאוד גבוהות.

חיים בורובסקי: המדינה מהצד השני מגייסת כסף בריבית מאוד נמוכה.

חיים בורובסקי: כל סכום שאתה משלם בריבית שהיא בין הריבית שהחברה מגייסת לבין הריבית שהמדינה מגייסת זה רווח גם למדינה וגם לחברה.

חיים בורובסקי: על הסכום הזה הגענו להסכמות, ולכן יש פה חיסכון גם למשלם המיסים וגם לחברה.

חיים בורובסקי: עוד מילה על הבטוחות – יש התחייבות של החברות לא למשוך דיבידנדים.

חיים בורובסקי: הכוונה היא שהכסף נשאר בחברות, כלומר גם הנפקת המניות כדי לחזק את ההון של החברה.

חיים בורובסקי: שהחברות האלה יישארו חברות עצמן ולא בעלי מניות, יישארו יציבות, איתנות ויוכלו לשרוד משך שנים ארוכות.

משה גפני: תודה.

משה גפני: בבקשה.

אביגל שורק: אביגל שוקש, מנכ"ל אל על מזה שלושה חודשים.

משה גפני: שיהיה לך בהצלחה.

משה גפני: דיברנו.

משה גפני: אני מבקש שתאמר מה המצב היום ומה היו הציפיות שלכם.

משה גפני: איפה הפער.

משה גפני: הרי היה פער.

משה גפני: בבקשה.

אביגל שורק: אסקור את הדברים בצורה מסודרת, ואשמח לענות על שאלות אחרי זה.

אביגל שורק: חברת אל על במשבר הכי גדול שהיה בתולדותיה.

אביגל שורק: ממשלות בעולם לאורך כל תקופת המשבר הקפידו לעזור לחברות התעופה שלהם לעזור ולפני חודשים ארוכים, בארצות הברית כבר ביולי שעבר – אנחנו נמצאים באיחור מאוד מאוד משמעותי ביחס למה שקורה בעולם.

אביגל שורק: גם ממשלת ישראל החליטה לסייע, ויש הצעת מחליטים 345.

אביגל שורק: אני רוצה גם לציין לחבריי מהאוצר, שעמדנו בכל התנאים שמופיעים בהסכם, שנחתם ביום 18 במרס.

אביגל שורק: מאז 18 במרס אנו שבויים בהסכם הזה ואנחנו לא יכולים להוציא לפועל את תוכנית ההתייעלות, לא יכולים להחזיר כספים ללקוחות, לא יכולים להיפרע עם ספקים, והחברה שבויה בידי ממשלת ישראל, במילים הכי ברורות.

אביגל שורק: נעתרנו והסכמנו עם האוצר לאחר שהאוצר פנה אלינו עם ההסכם הזה.

אביגל שורק: אמרנו שאנו עושים את ההסכם הזה אבל צריכים ודאות ומהירות.

אביגל שורק: במצבים כאלה יש חשיבות לקצב.

אביגל שורק: אנחנו כמעט חודשיים אחרי, אני מדגיש – ההסכם נחתם ב-18 במרץ, ואחרי כמעט חודשיים אחרי.

אביגל שורק: הנושא מתעכב.

אביגל שורק: זה פוגע בעובדים, בלקוחות, בספקים.

אביגל שורק: מדינות אחרות כבר פונות אלינו – למה לא החזרנו כספים ללקוחות שלהם.

אביגל שורק: כבוד היושב-ראש, צריך דבר מאוד פשוט: לקיים הצבעה טלפונית עוד הערב, ולכבד את ההבנות ואת ההסכמים שהגענו עם האוצר.

אביגל שורק: כל עיכוב הוא קריטי, וההשלכות מסוכנות לחברה.

אביגל שורק: צריך כסף ללקוחות, ספקים, עובדים שמחכים - זה דיני נפשות, כבוד היושב-ראש.

אביגל שורק: זה לא זמן למשחקים.

אביגל שורק: זה זמן למעשים.

אחמד טיבי: אגב, מה לגבי הפיצויים של הנוסעים, זה שמרגי האריך לכם שלוש פעמים?

אביגל שורק: כדי להחזיר את הכספים ללקוחות, אנחנו- - - לכל ההסכמים שנחתמו, ומאוד אשמח.

מיקי לוי: שאלה למנכ"ל.

מיקי לוי: קודם כל, אנו מאחלים לך, בשמי ושם ועדת הכספים, בהצלחה.

מיקי לוי: אנו מאוד מקווים שתצאו לדרך חדשה, כלל חברות התעופה.

מיקי לוי: כאחד שעמד יחד עם שותפים נוספים בראש השדולה למען התעופה בישראל, אני מכיר בחשיבות העניין.

מיקי לוי: אם כי אתה צריך לדעת שהוועדה הזאת עוסקת לא אחת גם בדיני נפשות, למרותש שהרוב הוא נושא כסף, וזה פיטורי עובדים.

מיקי לוי: אנו מאוד-מאוד רגישים לעניין הזה.

מיקי לוי: אני מבין שנושא ההתייעלות מחייב נושא של פיטורי עובדים על פי גיל.

מיקי לוי: אם תוכל קצת להרחיב את דעתנו, ואנו לא הולכים לתוקף אותך.

מיקי לוי: אנו מבינים שצריך – אנו רק רוצים להבין איפה אנו עומדים עם אותם אלפי עובדי אל על שהולכים הביתה.

משה גפני: קרן ברק הגישה בקשה לדיון – זה היה בכנסת הקודמת.

משה גפני: לכן היא לא מופיעה פה.

משה גפני: בבקשה.

משה גפני: אחרי זה חבר הכנסת מרגי שוועדת הכלכלה היתה צריכה לדון בעניין.

קרן ברק: יש פה כמה צדדים, כולל פרישת העובדים, וחשוב שנשמע את הוועד.

קרן ברק: בנושא הזה ביקשתי בתקופת הבחירות שנעלה את זה שוב ושוב, פה בוועדת הכספים, כי בוועדת הכספים אישרנו איך שיצאנו למשבר, אישרנו את המתווה עם ערבויות הבנקים, וכל הזמן חשבנו שזה מתקדם, ודיברתי איתך ועם טמיר, ומשבוע לשבוע וניסינו לבדוק למה לא משחררים את הכסף של הבנקים.

קרן ברק: היה קצר, אמרנו שנעשה שולחן עגול ונוכל לשמוע למה זה קורה ולמה זה נתקע.

קרן ברק: קודם כל אנו שמחים שהנושא של הבנקים גם אם לא נפתר כפי שניסינו בהתחלה, מצאנו פתרון אחר מבחינת תשלום בערבויות של המדינה עצמה במתווים שאתם בחרתם.

קרן ברק: מה שכן חשוב - דיברנו על זה מתחילת המשבר, למעלה משנה, וזה היה צריך לקרות לפני למעלה משנה, וכבר אז אמרנו שאנו צריכים לתת את הבטוחות גם לעובדים, גם לספקים וגם לצרכנים, כי כל עוד אנחנו לא מאשרים את זה, זה יעכב את הפיצויים לצרכנים.

קרן ברק: לכן דרשנו את זה אז.

קרן ברק: היה אמור להגיע אתמול לישיבת הממשלה, המתווה הזה, להיות מאושר.

קרן ברק: לצערי הרב בגלל האסון הגדול ויום האבל ישיבת הממשלה נדחתה.

קרן ברק: אנחנו מקווים שזה יהיה כמה שיותר מהר, ואני לא בטוחה שיש המתווה של צוות- - - הלוואי, אבל אנו צריכים לדעתי לצאת מפה בקריאה שזה צריך להיסגר עוד השבוע.

משה גפני: אם אפשר בלשכה המשפטית לברר, אם הממשלה לא מצביעה, אם אנחנו נצביע, אם זה יעזור.

משה גפני: מרגי, בבקשה.

יעקב מרגי: אדוני היושב-ראש, תמיד אנחנו תוהים מה כוחה של ועדה בכנסת.

יעקב מרגי: שבממשלה לעיתים קוראים את סיכומי הדיונים.

יעקב מרגי: אחד הסיכומים של הדיונים ועדת הכלכלה היה רכישה מוקדמת, אם לא הולך הסיפור של המתווה.

יעקב מרגי: אתה מדבר על 18 במרס האחרון.

יעקב מרגי: אנחנו מדברים על שנה שלמה שאנחנו מנסים להוביל יחד עם האוצר את הסוגיה הזאת של מתן אשראי וערבות המדינה.

יעקב מרגי: לצערי הרב האוצר, גם אם עבד, יכלו לגמור את זה עוד קודם את הסוגיה הזאת.

יעקב מרגי: אני שמח שיש הבנות.

יעקב מרגי: אם זה לא יהיה, גם המתווה הזה יכול להתמסמס.

יעקב מרגי: במקביל, אנו מבינים את החשיבות של חברות התעופה הישראליות במדינת אי וכל האתגרים וכל מה שאתם עושים, גם מעבר לחובה העסקית שלכם, וכנ"ל לחברת ישראייר וארקיע.

יעקב מרגי: באותה נשימה, אנו כן תובעים את עלבונם של הצרכנים.

יעקב מרגי: אשראי הספקים שלכם הוא מעגל בלתי נדלה, ועם כל הקשיים שלכם הייתם צריכים לדעת – ראיתי שהיתה תזוזה חיובית בהחזר כרטיסים.

יעקב מרגי: הדולר היה בשפל.

יעקב מרגי: היה רצון להחזיר כמה שיותר.

יעקב מרגי: אני מבקש שגם הסוגיה הזאת תתקדם, מי שירכוש כרטיס חלופי – הצרכנים לא צריכים להיות אשראי ספקים שלכם.

יעקב מרגי: זה נושא אחד.

יעקב מרגי: אדוני היושב-ראש, לא סתם נשאלה שאלה לגבי חברת ארקיע.

יעקב מרגי: אני מבקש שבסוגיה הזאת סיוע לחברות התעופה בעידן הקורונה לא יהיה מותלה בשום עניינים מתמשכים מהעבר.

יעקב מרגי: יש לארקיע כנראה דין ודברים או תביעה בסוגית שדה דב.

יעקב מרגי: לא להתלות זה בזה.

יעקב מרגי: לכן אני לוקח את האמירה של מר בורובסקי, שגם ארקיע במתווה ללא התליה לתביעה משפטית.

יעקב מרגי: אני מאחל הצלחה למנכ"ל החדש.

יעקב מרגי: אנחנו כאן.

אופיר כץ: תודה רבה, אדוני היושב-ראש.

אופיר כץ: קודם כל מילה טובה לחברת הכנסת קרן ברק, וגם ליושב-ראש ועדת הכלכלה חבר הכנסת מרגי.

אופיר כץ: יש לי שתי שאלות לגבי תוכנית ההתייעלות.

אופיר כץ: אם אפשר סקירה קצרה, מה היה עד עכשיו עם העובדים בתקופת הקורונה ומה המציאות אחרי ההתייעלות, וגם אשמח לדעת מבחינת הצרכנים, כמה לקוחות שקנו כרטיסים הסכימו להמיר את זה בכרטיס עתידי, וכמה לא הסכימו ואתם אמורים להחזיר להם את הכסף, והאם לאחר התוכנית הדבר הראשון שתעשו זה להחזיר למי שקנו כרטיס.

משה גפני: תודה.

משה גפני: בבקשה.

יעל רון בן משה: אני מצטרפת לברכות למנכ"ל, ומצטרפת לדברי חבר הכנסת לוי לגבי העובדים, ומוסיפה – האם יש פתרון ל-4,000 העובדים שנמצאים כרגע בחל"ת, וצריכים לסיים אותו בשבועות הקרובים?

יעל רון בן משה: כמה מהם יחזרו לעבודה?

יעל רון בן משה: ומה הפתרון לגבי השאר?

קרן ברק: החל"ת זה אנחנו המדינה.

אביגל שורק: לא פוטרו עובדים.

משה גפני: אני רוצה לומר – לוועדה הזאת יש רגישות – גם הסעיף הבא שנמצא על סדר-היום הוא הנושא של פיטורי עובדים.

משה גפני: הנושא של העובדים אצלנו הוא דבר מרכזי.

משה גפני: כמובן אנו לא נסיים לפני שיושב-ראש ועד העובדים והמנכ"ל יגיד מה תמונת המצב בעניין הזה, לאן אנו הולכים מכאן ומה בהמשך.

משה גפני: מאיר כהן, בבקשה.

מאיר כהן: אני מאחל לך הצלחה.

מאיר כהן: הכנסת לא עובדת.

מאיר כהן: אני פונה אליך.

מאיר כהן: אני מאוד מקווה שבסוף העובדים יבינו – אני בא מדימונה, והוועדים הם האנשים החזקים ביותר.

מאיר כהן: יחד עם זה, תזכרו שברגע שהמפעל שבו אתם עובדים קורס – גם אתם קורסים.

מאיר כהן: אני מאוד מקווה שבסופו של דבר תגיעו למתווה שבו זה ייהנה וזה לא יחסר.

משה גפני: בבקשה.

שרון בן יצחק: כבר הגענו למתווה כזה.

שרון בן יצחק: שמי שרון בן יצחק, ואני יושב-ראש הוועד.

שרון בן יצחק: אני עובד 30 שנה בחברה.

שרון בן יצחק: אני בוגר חיל האוויר כטכנאי מטוסים.

שרון בן יצחק: אני פונה אליכם היום יו"ר ועד העובדים של על אל וכעובד בחברת תעופה שהם מבחינתי חברה לאומית ונכס אסטרטגי חשוב למדינת ישראל.

שרון בן יצחק: הבעיה היא שיש פה כאלה שאומרים לעצמם: זו חברה פרטית, חברה ציבורית.

שרון בן יצחק: הייתי אומר לכם – לכו לאימהות האלה שבתחילת הקורונה הילדים שלהם היו תקועים בכל מיני נקודות בעולם בלי יכולת להגיע לילדים שלהם.

שרון בן יצחק: ומי שהגיע אליהם באותם רגעים היו אנחנו, הצוותים שלנו, המטוסים שלנו הביאו אותם.

שרון בן יצחק: תפנו לשר הביטחון שבזמן המלחמות הרכבות האוויריות היחידות שמביאות למחסנים שלנו את מה שצריך זה המטוסים שלנו והצוותים שלנו.

שרון בן יצחק: הייתי אומר לכם - תפנו לאנשי התחזוקה שבזמן מלחמה תחת שמיים פתוחים, תחת מתקפת טילים מכינים את המטוסים כדי שהם יעלו לאוויר.

שרון בן יצחק: הייתי אומר לכם תלכו לטייסים שלנו שהיחידים שמסוגלים לטוס בשמיים כי אף טייס זר לא מוכן לבוא לפה ואף חברה לא מוכנה לבוא לפה.

שרון בן יצחק: הייתי אומר לכל אלה שאומרים שזו חברה ציבורית, הייתי אומר לכם שתדברו עם כל האזרחים והעולים החדשים שלנו בכל המבצעים שעשינו, שהבאנו אותם באישון לילה, במדבריות.

שרון בן יצחק: נחתנו במסלולי עפר כדי להביא אותם לפה.

שרון בן יצחק: אנחנו גאים בזה.

שרון בן יצחק: גאים בכל פעולה כזאת.

משה גפני: אדוני היושב-ראש, אתה שכנעת אותנו.

משה גפני: אנחנו כולנו תומכים בכם.

משה גפני: אני רק מבקש שגם תיתן את הנתונים – מספר העובדים.

שרון בן יצחק: מבטיח שאתן.

שרון בן יצחק: אל על ישראל מבחינתנו, כל מי שחושב אחרת, כמו שחושב כפי שאמרתי שאפשר לוותר, כי נכון, למעשה, שאלו אותי קודם אם הגענו להסכמים, חתמנו על כל ההסכמים – נכון לרגע זה ההלוואה לא מתקיימת.

שרון בן יצחק: כל מי שחושב שאפשר לוותר על חברת התעופה של ישראל מסכן מבחינתי את ביטחון מדינת ישראל.

שרון בן יצחק: מה שקשור לי אישית - מסכן את פרנסתם של אלפי משפחות וזורק אותם למעגל האבטלה והעוני.

שרון בן יצחק: יש לנו מניית זהב.

שרון בן יצחק: מדינת ישראל שווה מניית זהב.

שרון בן יצחק: בזמן שכל ממשלות העולם נותנות סיוע ומענקים לחברות, פה מדובר בהלוואה.

שרון בן יצחק: שבעים שנה לקח לבנות את חברת התעופה מבחינת ידע, משאבים ויכולות.

שרון בן יצחק: נכון לרגע זה אנחנו נמצאים כל יום שאנחנו מתעכבים בסכנה קיומית לידע.

שרון בן יצחק: קשה מאוד לשמר חברת תעופה ברמה כזו גבוהה.

שרון בן יצחק: זה ידע שעובר מדור לדור.

שרון בן יצחק: אתם צריכים להבין.

שרון בן יצחק: אני מבקש מכל המכובדים פה, כבוד היושב-ראש, כל אחד ביכולת ובכוח שלו, עוד היום לסיים את מתן ההלוואה.

שרון בן יצחק: מדובר במתן הלוואה, ואנו עמדנו בכל מה שנדרשנו – באלפי פיטורי עובדים, בהכנסת הון של בעלים- - - יש בעלות בחברה.

שרון בן יצחק: עשינו כל מה שצריך.

שרון בן יצחק: הכול נמצא לפתחכם.

שרון בן יצחק: אני מבקש להסיר את כל המחלוקות הפוליטיות שיש פה כרגע.

שרון בן יצחק: אנו לא בני ערובה.

שרון בן יצחק: אנו מרגישים בני ערובה.

שרון בן יצחק: מה אנחנו מחכים?

שרון בן יצחק: שמישהו ייקח נפט וישרוף את עצמו?

שרון בן יצחק: ואני אומר לכם – תדמיינו לעצמכם, תעצמו עיניים, תחשבו איך זה לשבת שנה וחצי בבית בלי פרנסה עם חובות כבדים.

שרון בן יצחק: לא יודע מה העתיד שלו, לא יודע מה האופק שלו, בעולם המטורף זה ומחכה להחלטה שלכם, אחרי שאנחנו עשינו את שלנו – נכון, אנחנו חזקים, אנחנו נחושים, הבנו את גודל האירוע.

שרון בן יצחק: הבנו שסיוע לא נקבל מכם.

שרון בן יצחק: מענקים לא נקבל מכם.

שרון בן יצחק: יש פה הלוואה בסך הכול.

שרון בן יצחק: אנחנו מחזירים אותה.

שרון בן יצחק: העובדים שלנו הולכים הביתה עוד מעט.

שרון בן יצחק: יש פיטורים.

שרון בן יצחק: אין לנו ברירה.

שרון בן יצחק: זה כואב.

שרון בן יצחק: אני מבקש מכם חברים, מתן ההלוואה לפתחכם, ולאשר את זה.

שרון בן יצחק: הכול סגור ומוכן.

שרון בן יצחק: יש סיכום בין ההנהלה לעובדים.

שרון בן יצחק: אני מבקש מכם לסיים את זה עוד היום.

משה גפני: הלוואי שהסמכות היתה בידינו, הייתי עכשיו מצביע ופותר את הבעיה.

משה גפני: לכן שאלתי את הלשכה המשפטית אם יעזור מה שנצביע.

משה גפני: אני רוצה לדעת את מצב העובדים – כמה עובדים היו, כמה עובדים פוטרו, מה התוכנית לעתיד מבחינתך, כמה יצאו לחל"ת?

שרון בן יצחק: טרום הקורונה היו 6,400 עובדים.

שרון בן יצחק: נכון לרגע זה 2,000 עובדים מועמדים לסיום העסקה לפי המתווה, לפי דרישה של האוצר.

שרון בן יצחק: נכון לרגע זה, כפי שהזכירו פה, אי אפשר לעשות את ההקפאה.

שרון בן יצחק: יש עוד מעל 3,500 עובדים בחל"ת מעל שנה ושלושה חודשים.

שרון בן יצחק: מאות מהם באמת בקו העוני.

שרון בן יצחק: אין להם אוכל למלא את המקררים שלהם.

שרון בן יצחק: חשוב לי שתבינו מה שאני אומר.

שרון בן יצחק: נמצאים באל על, לא מרוויחים שכר גבוה.

שרון בן יצחק: 90% מהעובדים בשכר מאוד-מאוד נמוך.

שרון בן יצחק: האנשים לא יכולים לצאת מהבית.

שרון בן יצחק: אנחנו יושבים פה, אבל לקחת החלטות.

שרון בן יצחק: עשינו את שלנו.

שרון בן יצחק: בבקשה.

שרון בן יצחק: תודה רבה על הזכות לדבר.

משה גפני: תודה רבה.

משה גפני: בבקשה.

מידן בר: אני גם עובד באל על.

מידן בר: אתחיל מהסוף.

מידן בר: מה ששרון אמר – הוא צודק.

מידן בר: אנחנו לפעמים מסתכלים על אמריקה, אבל אף חברת תעופה באמריקה לא פיטרה 30% מהעובדים.

מידן בר: אין דבר כזה.

מידן בר: אתם מסתכלים על התעופה הישראלית שהיא נכס אסטרטגי.

מידן בר: נכס אסטרטגי לא רק לוקח כסף.

מידן בר: נכס אסטרטגי יכול גם לייצר כסף.

מידן בר: 6%, 7% מהתל"ג יכול להיות גם 12%.

מידן בר: אתה יודע לפניי מה זה אומר.

מידן בר: התעופה ספגה המשבר בין לאומי אדיר.

מידן בר: יש לנו רצון - אין לנו יכולת להתמודד איתה.

מידן בר: זה הלוואה, לא סיוע.

מידן בר: מה שאמר המנכ"ל מאוד חשוב – הקצב הוא חשוב.

מידן בר: האירוע הזה של קנייה מוקדמת נולד בוועדה עם עודד, עם אילת שקד, עם מיקי לפני שנה, אבל הוא צעד אחד.

מידן בר: התעופה הישראלית צריכה עוד כמה צעדים.

מידן בר: לא יכול להיות שתלמידי תיכון יטוסו למחנות השמדה בחברה פולנית.

מידן בר: לא יקרה במדינת ישראל, אבל זה קורה.

מידן בר: אתה יודע שוויז אייר טסה לפה ב-89 שקלים מדובאי לתל אביב?

מידן בר: צריך את רשות ההגבלים העסקיים?

מידן בר: אתה יודע את זה לפניי.

מידן בר: התעופה הישראלית היא נכס אסטרטגי, ובנכס אסטרטגי נוהגים כבנכס אסטרטגי.

מידן בר: אני יכול לשבת פה שעות ולסקור לכם כל חברת תעופה בעולם.

מידן בר: אני אומר דבר שאמר אותו יעקב מרגי והוא נכון – התעופה הישראלית היא ארבע חברות.

מידן בר: יש להסתכל על כולן.

מידן בר: זה לא יום שמח לעובדים, גם לא לטייסים.

מידן בר: יש טייסים שאחרי ההצבעה פה יפוטרו.

מידן בר: יש עובדים שילכו הביתה.

מידן בר: פה אנחנו צריכים החלטה אמיצה ולהתקדם הלאה, אבל אם אתם חושבים שזו ההחלטה היחידה – זו טעות, כי היא תעלה לנו יותר כסף בסופו של עניין.

מידן בר: אנחנו בימים קשים, אבל בימים קשים גם צריך לפרגן.

מידן בר: אני חושב שמה שאנחנו עושים פה הוא דבר נכון.

מידן בר: היום מדינת ישראל לא רק אומרת.

מידן בר: היא גם עושה.

מידן בר: התעופה הזאת מעסיקה 250,000 עובדים בישראל.

מידן בר: משפחות.

מידן בר: בתעופה, בתיירות, בתחבורה, במלונאות.

מידן בר: אפשר להעסיק גם 500.

מידן בר: לא הכול חייב להיות הי טק.

מידן בר: גפני, אפשר לעשות מזה כסף.

מידן בר: תודה.

משה גפני: תודה.

משה גפני: מר שורק, אני מבקש לדעת – בעזרת השם, אנחנו יוצאים מהקורונה.

משה גפני: אנו מקווים שבעתיד הנראה לעין תתחיל התעופה לחזור חזרה, וכל מה שנלווה לעניין.

משה גפני: אני מסכים - אני לא צריך לומר אפילו שאני מסכים - חברת תעופה ישראלית זה נכס אסטרטגי ברור וחד משמעי וכל מה שנלווה לעניין.

משה גפני: מה התוכניות שלכם?

משה גפני: העובדים האלה שפוטרו, שיפוטרו כתוצאה מההסכם, כל הדברים האלה - אתם לא מתכוונים לשנות בהמשך, ברגע שהתעופה תחזור – אנו כולנו מתפללים שזה יחזור להיות כפי שהיה קודם – מה כוונתכם לעשות?

אביגל שורק: יש לנו תוכנית מפורטת.

אביגל שורק: כיוון שאנו חברה ציבורית אני יכול לספר, אבל יש לנו תוכנית התייעלות הכרחית אבל בלתי נמנעת שהוקמה גם עם ההסתדרות, גם עם ועד העובדים וגם עם משרד האוצר.

אביגל שורק: אנו בעצב רב מתכוונים לממש אותה כי אנו מבינים שאל על היא חברה חפצת חיים ומסתכלים על השוק בצורה מפוכחת, ומתכננים איך לעבור את המהמורות הבאות.

אביגל שורק: בישראל אולי נגמרה הקורונה אבל ביתר העולם הקורונה לא נגמרה, אז אנו צריכים להיות מאוד גמישים במתווה ההפעלה שלנו, לרכוש את ליבם של הלקוחות חזרה.

אביגל שורק: לכן אנו צריכים את כספי האוצר, ליצור אמון אצל הספקים.

משה גפני: אין ויכוח.

משה גפני: היו 6,400 עובדים לפני הקורונה.

משה גפני: אין תוכנית להחזיר אותם?

משה גפני: תוכלו לומר: התייעלות – אנחנו מנצלים את תקופת הקורונה כדי להוריד את מספר העובדים.

אביגל שורק: אני חוזר ואומר שיש לנו תוכנית להיפרד מכ-1,800 עובדים כחלק מהסכמים עם ההסתדרות ועם ועד העובדים.

אביגל שורק: אני לא יודע מספרים מדויקים, אבל חלק מהעובדים נמצאים בחל"ת.

אביגל שורק: חלק מהעובדים חזרו לתעסוקה.

עודד פורר: כמה בחל"ת?

שרון בן יצחק: כ-3,500.

משה גפני: נניח שהממשלה מאשרת את זה מחר, תאמר לנו את סדר-היום.

משה גפני: המציאות תהיה שאתם מפטרים 1,800 עובדים.

משה גפני: 3,500 עובדים שנמצאים בחל"ת – מה איתם?

אביגל שורק: יש פחות מזה.

אביגל שורק: השאיפה שלנו – ככל שיעלו הביקושים אנו מנסים להחזיר כמה שיותר עובדים לתעסוקה, ואני לא יודע מספרים מדויקים אבל נצטרך להחזיר כמות מאוד-מאוד משמעותית לתעסוקה, ואני שמח על כל עובד שחוזר לתעסוקה.

אביגל שורק: כל עובד שאנחנו יכולים לספק לו פרנסה זה אותי אישית מאוד משמח.

אביגל שורק: אני בא לומר שלום כמעט לכל קבוצת עובדים שחוזרת.

אביגל שורק: לכן ככל שיתאוששו הביקושים וככל שמדינת ישראל תשכיל לפתוח אתרי טיסה עם מדינות שיוצאות מהקורונה וככל שנשכיל למצוא פתרון לענף התעסוקה – צריך להחזיר את העובדים מחל"ת.

אביגל שורק: אנו רוצים שכמה שיותר עובדים, שאנחנו לא נפרדים מהם, יחזרו לעבוד בחברה.

משה גפני: אני רוצה לחזור אליכם, הממשלה.

משה גפני: הממשלה עושה טובה כאילו לאל על וכל מה שנלווה לעניין.

משה גפני: אנחנו נמצאים במשבר בלתי רגיל מבחינת מדינת ישראל.

משה גפני: המציאות הזו שאין לנו חברת תעופה פעילה בגלל הקורונה, ואנחנו לא מתקדמים עם ההסכם שהיה מדובר, שיעזרו לחברה כדי לעמוד בהתחייבות שלה זה דבר נורא ואיום כי נראה שמשרד האוצר גורר רגלים בעניין.

משה גפני: אני חושב שזה בלתי מתקבל על הדעת.

משה גפני: אני מבקש לדעת האם יש כוונה לאשר עכשיו את התוכנית הזאת באופן מיידי – או במשאל טלפוני או בישיבת ממשלה מחר.

עמית וסאל: אדוני היושב-ראש, אחת, חשוב לדייק ולומר – ממשלת ישראל, בעיקר בסיוע ועדת הכספים הנחמדה, תיקנה כמה תיקוני חקיקה.

עמית וסאל: ממשלת ישראל ויתרה על תביעה של הממשלה – לדעתי היה שווי של 60 מיליון דולר של זכאות של המדינה, זה שווה ערך למענק שהחברה קיבלה.

עמית וסאל: בארצות הברית אין תשלומי חל"ת, והסיוע שניתן - אז ארצות הברית שילמה את המענקים עבור תשלומי עובדים.

עמית וסאל: זה שווה ערך לתשלומי ביטוח לאומי שהחברה מקבלת.

עמית וסאל: היו פה נתונם שהמדינה צריכה לשלם מכוח הסכמים אחרים שבכל פעם שהחברה היתה ברגע משבר פעלנו והגדלנו תשלומים, ואני אומר הערה כללית – אין ענף שקיבל קשב מהאוצר כפי שענף התעופה קיבל קשב מהאוצר.

קטי קטרין שטרית: כולל ארקיע?

עמית וסאל: כולל ארקיע וישראייר.

עמית וסאל: היו לא מעט פגישות עם ארקיע וישראייר.

עמית וסאל: אנחנו גם עכשיו במגעים עם חברת ארקיע.

קטי קטרין שטרית: מעכבים להם את ההלוואה בגלל ההליך המשפטי.

יצחק אליאב: החלטת הממשלה התקבלה בספטמבר.

יצחק אליאב: מאז אנחנו במשא ומתן- - -

משה גפני: בבקשה.

עמית וסאל: והמדינה גם נתנה רשת ביטחון להנפקה.

עמית וסאל: ההחלטה מספטמבר דיברה על ערבות שניתנה במסגרת הקרן לעסקים - חברות התעופה קיבלו הקלות – גם ארקיע וישראייר – והם לקחו הלוואות במסגרת הקרן.

עמית וסאל: קיבלו הקלות מהתנאים הקבועים בקרן.

עמית וסאל: חברת אל על קיבלה הקלות נוספות.

עמית וסאל: שיעור הערבות עלה.

עמית וסאל: עדיין זה לא הבשיל למרות הקלות שונות שניתנו מהחשב הכללי לעסקה הספציפית.

עמית וסאל: יחד עם זה אנחנו חושבים, שהוא יותר טוב גם לחברה.

עמית וסאל: הוא פחות מכביד על יתר החוב שלה.

עמית וסאל: אכן יש ועדות שונות.

עמית וסאל: יש עיכובים שונים.

עמית וסאל: כל התנאים המתלים של ההסכם הושלמו למעט החלטת ממשלה.

עמית וסאל: ברגע שהחלטת המשלה עוברת, אנחנו בחשב הכללי ערוכים לתשלום מיידי של הסכום.

אביגל שורק: אולי אפשר להעביר את ההסכם הזה בלי החלטת ממשלה.

משה גפני: חבר הכנסת עודד פורר.

עודד פורר: תודה, אדוני.

עודד פורר: אני חושב שהכיוון של המתווה הוא נכון ויש ללכת לכיוון המתווה הזה כצעד ראשון, אבל האמירה שהתעופה, והתעופה הישראלית – ואני לא מדבר ספציפית על חברת אל על אלא באופן כללי – תעופה ישראל כנכס אסטרטגי שצריך לשמור עליו, צריך לרדת מאמירות לביצוע.

עודד פורר: אני חושב שחשוב שתצא קריאה של ועדת הכספים בעניין הזה.

עודד פורר: לא יכול להיות שפעילות שמבצעת המדינה – לדעתי בכלל אבל קל וחומר בימים כאלה של קורונה שכל המשקים וכל העולם מתכנסים בתוך עצמם, ייעשו על ידי חברות תעופה זרות, בין אם טיסות של פקידי ציבור ועובדי ציבור, בין אם זה חברות ממשלתיות, בין אם זה טיסה שייסעו לפולין או לנבחרות שנוסעות.

עודד פורר: כל מי שמייצג את מדינת ישראל צריך לצאת בחברה ישראלית.

עודד פורר: זה בעיניי סעיף חשוב.

משה גפני: תודה רבה.

משה גפני: חבר הכנסת קריב.

משה גפני: בקצרה.

גלעד קריב: שני משפטים.

גלעד קריב: מצער אותי לשמוע שהמהלך עם הבנקים לא הסתדר בגלל נושא הריביות והציפייה להירתמות של כל הגופים במשק, היא לא רק מצד הממשלה.

גלעד קריב: גם על זה יש לתת את הדעת, מי ניסה לגזור רווח בתקופה הקשה הזאת.

גלעד קריב: לנציגי האוצר – אני מציע שהחל"ת לא יוצג כאן כסיוע של המדינה.

גלעד קריב: החל"ת, מדובר בכספי החוסכים בביטוח הלאומי אלא אם כן אנו מתבשרים שהמדינה קיבלה להחזיר לביטוח הלאומי מכיסה את דמי החל"ת.

גלעד קריב: ממשלת ישראל נכשלה לטעמי בהעמדת סיוע הולם, והפתרון של החל"ת הוא סיוע מהביטוח הלאומי ולא מכספי המדינה אלא מכספי המיסים.

משה גפני: אני אוהב את התמימות הזאת, אבל בסדר.

גלעד קריב: זאת הפעם הראשונה שאתה מייחס לי תמימות.

גלעד קריב: רק שאלה אחת – הזכרתם- - -

משה גפני: עוד לפני שהית פה הלאימו את הביטוח הלאומי, לצד האוצר.

גלעד קריב: השאלה – האם ההסכם כולל גם עמידה שלכם על עצירת גל הפיטורים?

גלעד קריב: האם הדרישה היא רק להתייעלות שמובילה לפיטורי עובדים, או ההסכם גם אומר שאם הכסף ניתן, חברת אל על עוצרת את הפיטורים?

משה גפני: חברת הכנסת יפעת שאשא ביטון.

יפעת שאשא ביטון: תודה רבה.

יפעת שאשא ביטון: כבוד היושב-ראש, זה שאנחנו מנהלים את הסיוע הזה עכשיו על סיוע שהיה צריך להינתן בתקופת הקורונה, זו תעודת עניות של הממשלה.

יפעת שאשא ביטון: שנה שלמה של משבר, פסטיבלים, מסיבות עיתונאים, עשינו, נתנו.

יפעת שאשא ביטון: הנה אנחנו יושבים פה, והם עדיין מחכים שהממשלה תאשר את מה שהחליטה.

יפעת שאשא ביטון: אני מאוד מבקשת גם מהפקידות, גם אנחנו כוועדה, לדרוש מהממשלה לבצע את ההחלטה.

יפעת שאשא ביטון: אגב, הם יכולים אולי לעשות את זה טלפונית – אני לא יודעת משפטית, אבל ראיתי שהרבה מאוד דברים אחרים הם אישרו טלפונית.

יפעת שאשא ביטון: אין שום סיבה שחברה אל על יחכו למה שמגיע להם באיחור מאוד-מאוד גדול.

משה גפני: תודה.

משה גפני: בבקשה.

עמית וסאל: נאמר שלא התנינו את ההסכם עם ארקיע.

עמית וסאל: יש תביעה קודמת על שדה דב.

עמית וסאל: אכן כספים של המדינה יש כן תנאי של קיזוז – לפרוטוקול.

קטי קטרין שטרית: כי אם כרגע תנהל דיון, זה משהו אחר.

קטי קטרין שטרית: אני מדברת על ארקיע.

קטי קטרין שטרית: אין לי שום מניות בארקיע.

משה גפני: בבקשה תחזור על מה שאמרת.

עמית וסאל: לחברת ארקיע יש חוב למדינה.

עמית וסאל: ההסכם שנחתום איתם והסיוע שיינתן לה יקוזז מהחוב שהחברה מעכבת.

עודד פורר: זה חוב שיש עליו הסכמה?

עודד פורר: לא.

קטי קטרין שטרית: זה יסגור את החברה, זה בטוח.

משה גפני: אני מציע שאם אתם הולכים ייקוב הדין את ההר ולא יהיה כסף להעביר להם כי תקזזו את זה, אני מציע שהיות שהיתה החלטה כבר לפני הרבה חודשים, תשלמו ריבית על זה.

משה גפני: את כל מה שהבטחתם ולא קיימתם עד היום, ולא משנה למה לא קיימתם.

משה גפני: לא קיימתם כי בני גנץ רב עם ביבי.

משה גפני: מה זה משנה למה?

משה גפני: תשלמו ריבית.

קטי קטרין שטרית: אני תמיד תקווה שהאוצר ישנה.

קטי קטרין שטרית: אם לא נאשר והדברים האלה ימשיכו להתגלגל, בסוף החברה תמות.

קטי קטרין שטרית: היא תישאר עם החובות שלה.

קטי קטרין שטרית: אני שואלת עצמי, כמי שבאה מהאג'נדה של כלכלה חופשית – אם אני משקיעה ואקבל את זה אחר כך כרווחים, ואנו יודעים שאל על בתקופה האחרונה טרום הקורונה הגדילה את הכנסותיה, פתחה קווים במקומות שלא טסו אליהם, שזו תחרות קשה מאוד מולך טורקיה, מול כל החברות שמורידות ללא הרף את המחירים – אנו ניתן לאותן לחברות למות.

קטי קטרין שטרית: זו לא הכוונה.

גלעד קריב: אפשר תשובה מהאוצר – האם יש גם התניה על עצירה של הפיטורים אחרי תוכנית ההתייעלות?

מיקי לוי: זה מוסכם.

משה גפני: יש הסכמה.

עמית וסאל: תשובה במשפט.

עמית וסאל: חלק מהמתווה רצינו לראות שיש איתנות פיננסית לחברה להמשיך להתקיים.

עמית וסאל: החברה הציגה תוכנית שהיא בנתה להתייעלות כלכלית והיא מקובלת מבחינתנו.

גלעד קריב: שאלתי שאלה הפוכה.

גלעד קריב: אם בעוד שנה יאמרו, כדי להעצים את הרווחים של החברה, והבעלים רוצים לפטר עוד אלף איש, האם המדינה הכניסה גם סעיף שאומר, מעבר לתוכנית ההתייעלות הזאת בעשור הקרוב אין עוד פיטורים?

עמית וסאל: אין כזה תנאי.

משה גפני: רבותיי, אני מרגיש כאילו אתם מנצלים את תקופת הקורונה כדי להגיע להסכם עם חברת אל על שבימים רגילים אתם לא מצליחים לעשות את זה, אף אחד לא היה נותן לכם את זה – גם לא ההסתדרות וגם לא אנחנו וגם לא הממשלה.

משה גפני: יכול להיות שההרגשה היא לא נכונה.

משה גפני: יכול להיות- -

יפעת שאשא ביטון: והם עדיין לא עושים את זה.

יפעת שאשא ביטון: הם עדיין מחזיקים.

משה גפני: יכול להיות שאתם עושים את זה בלב תמים ובנפש חפצה והכול בסדר.

משה גפני: ההרגשה שלי לא טובה.

שלומי עם שלום: מילה, אדוני – עברנו דרך ארוכה, כל מה שמתואר פה בוויכוחים והסכמות ומריבות עם הוועד והסכמות עם הוועד וההסתדרות.

שלומי עם שלום: יש הצעת מחליטים.

שלומי עם שלום: העברנו אותה אליכם.

שלומי עם שלום: היא מונחת.

שלומי עם שלום: לא נוכל להמתין.

קטי קטרין שטרית: חבל שהמתנתם עד היום.

שלומי עם שלום: משאל טלפוני שיאשר את זה היום.

משה גפני: בחברות התעופה הישראלית הם רואים עוגן אסטרטגי על כל המשתמע מכך, גם בנושא הכלכלי והמדיני וגם בנושא הביטחוני והחברתי.

משה גפני: אנו רואים בעובדים נכס, בעיקר מובילה בחברת אל על.

משה גפני: אנחנו מביעים מורת רוח מהעובדה שעד היום ההסכם שהיה קשה להגיע אליו עדיין לא נחתם ועדיין לא אושר.

משה גפני: אנו מבקשים שיאושר היום.

משה גפני: אנו מבקשים, ועדת הכספים רואה בעניין הזה החלטה שצריכה להתבצע בשעות הקרובות.

משה גפני: לעשות את זה במשאל טלפוני – לא יודע באיזו צורה.

משה גפני: אנו פונים לממשלה ומבקשים את האישור עכשיו.

משה גפני: אם חלילה לא יהיה אישור, אכנס שוב את ועדת הכספים.

משה גפני: אבקש לבדוק גם משפטית האם אישור שלנו יספיק כדי שאנשי האוצר יעבירו את ההסכם הסה אבל הדרך הנכונה והמשפטית היא לאשר את זה בממשלה, ואם אפשר – היום.

משה גפני: צריך לעשות את זה, ולעשות את זה מהר.

משה גפני: לגבי החל"ת, אני מקבל את הגישה הזאת.

משה גפני: לצערי הרב עברתי את ההלאמה של ביטוח לאומי על ידי משרד האוצר – גם כאן אושר החל"ת גם כאן וגם במשרד האוצר.

משה גפני: אני רואה בזה נכס חברתי.

משה גפני: יכול להיות שהיה צריך לשנות את כל הגישה, שהביטוח הלאומי יהיה ביטוח לאומי והאוצר יהיה אוצר, אבל אנחנו חיים במדינה אחרת.

משה גפני: לא היית – אני זוכר את הישיבה בגני התערוכה.

משה גפני: אני רתחתי מזעם על ההלאמה הזאת שמשרד האוצר שם חשב שלו - כמובן ההחלטות בידיים שלנו.

משה גפני: לכן החל"ת הוא דבר חשוב.

משה גפני: לא רלוונטי לגבי העניין עצמו.

משה גפני: הוועדה מבקשת לאשר את התוכנית הזו במיידי.

משה גפני: לא לחכות יותר.

משה גפני: אני מבקש לדעת אחרי שזה יאושר.

משה גפני: אנו מתפללים לקב"ה שהחל"ת ייעלם, וגם בכל העולם, ואל על תוכל לטוס לכל המקומות.

משה גפני: בכלל, חברות התעופה הישראלית – לעודד אותם ולא לתת לתחרות הזאת שהם עומדים מול חברות תעופה בכל העולם, שייפלו.

משה גפני: יש פחות עובדים, יש יותר דברים, רגולציות.

משה גפני: צריך לאפשר להם את העבודה הזאת.

משה גפני: ועדת הכספים תומכת בחברה, תומכת בחברות, תומכת בעובדים, והיא מבקשת מהממשלה לאשר את זה עוד היום.

משה גפני: תודה רבה.